Bartolomej Urbanec

**Bartolomej Urbanec** (født 17. august 1937 i landsbyen Lipovce nær Prešov i Tsjekkoslovakia) er en slovakisk katolsk biskop (de Davidek-undergrunnslirken under den kommunistiske periode).

## Liv og virke
### Bakgrunn
Bartolomej Urbanec var ett av seks barn. Han vokste opp med en levende tro på Gud; foreldrene hans veiledet ham til å be og leve et kristent liv. Han fikk grunnskoleutdanning i hjembyen. Han dro til byen Prešov for å studere på ungdomsskolen, hvor han også bestemte seg for å bli prest. Etter skoleeksamen i 1956 meldte han seg til presteseminaret, men ble ikke tatt opp på grunn av mangel på plasser.

For å unngå den obligatoriske militærtjenesten meldte han seg til videreutdanning ved den ungdomsskolen i Nové Mesto nad Váhom, hvor han bare tilbrakte ett år. I 1957 klarte han endelig å komme seg til seminaret i Bratislava. 
### Prest
Etter å ha fullført studiene ble han ordinert til prest den 1. juli 1962 i Bratislava. Samme år ble han kapellan i Trebišov; Han måtte imidlertid forlate stedet bare et år senere og tre inn i det militære. 

Etter å ha fullført militærtjenesten ble han sendt til Michalovce. Der ble han kjent for sin kamp for å bevare religionsundervisningen på skolene og for sitt vellykkede arbeid med ungdom, noe han også fortsatte etter at han ble flyttet til Košice. Som prest jvirket han for unge mennesker, organiserte ungdom og holdt svært populære gitarmesser og diverse sammenkomster. I 1971 ble han overført igjen og kom til landsbyen Cejkov nær Trebišov. 

Hans aktiviteter og innflytelse på unge mennesker var ikke i samsvar med det daværende regimets konsepter, så regimets tilhengere prøvde hardt å presse ham ut av offentlige aktiviteter. Følgelig ble han i 1972 fratatt tillatelsen til å arbeide offentlig, og dermed ble han tvunget til å gi opp sitt prestelige virke. 

I den påfølgende perioden jobbet han i industrien. Han fortsatte imidlertid med pastoralarbeidet og deltok i hemmelige møter med de troende. Han engasjerte seg også i aktivitetene til den underjordiske kirke, som ifølge hans egne ord gradvis trakk seg tilbake fra prinsippene til den offisielle kirke, så han bestemte seg for å forlate den. Til slutt vendte han tilbake til hjembyen Lipovce, hvor han arbeidet som hjelpefyrer. 

### Hemmelig bispevielse
Den 16. juni 1975 ble han hemmelig bispeviet (Davídek-grenen av tsjekkoslovakiske undergrunnsbiskoper). Den ordinerende biskop var Nikodém Mikulaš Krett O.S.B.M., medkonsekrerende var biskop Fridolín Zahradník. 

I 1980 klarte han å vende tilbake til det offisielle pastorale arbeid, og han arbeidet suksessivt i menighetene i Stropkov, Bardejov og Senné. Etter revolusjonen engasjerte han seg i utdannelsen av prester til seminaret i Spišská Kapitula. Fra 1995 var han prest i Humenné, og siden 2004 har han virket i Košice. 

### Bakgrunnslitteratur
Mons. Urbanecs liv er beskrevet i boken med tittelen *Krásny život a mladosť * (Fantastisk liv og ungdom), og samlingen av hans prekener fra den totalitære perioden, nærmere bestemt fra årene 1968–1970, ble utgitt under navnet *Pri prameni* (Ved bekken).

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
*'Pave Pius XII (1835-1958) *1917
* Erkebiskop Saverio Ritter (1884-1951) *1935
* Erkebiskop Josef Beran (1888-1969) *1946
* Erkebiskop Joseph Matocha (1888-1961) *1948
* Biskop Robert Pobožný (1890-1972) *1949
* Biskop Pavel Mária Hnilica (1921-2006) *1951
* Biskop Ján Chryzostom Korec (1924-2015) *1951
* Biskop Dominik Kalata S.J. (1925-2018) *1955
* Biskop Peter Dubovský S.J. (1921-2008) *1961
* Biskop Jan Blaha (1938-2012) *1967
* Biskop Felix Maria Davídek (1921-1988) *1967
* Biskop Ján Eugen Kočiš (1926-2019) *1967
* Biskop Bedřich Provazník (1936-2007) *1969
* Biskop Fridolín Zahradník (1935-2015) *1970
* Biskop Nikodém Mikulaš Krett O.S.B.M. (1912-1983) *1975
* Biskop *Bartolomej Urbanec* (1937- ) *1975

## Referanser